Erin McLeod (s. 26. helmikuuta 1983 St. Albert, Alberta, Kanada) on kanadalainen jalkapalloilija, pelipaikaltaan maalivahti. Hän on pelannut Kanadan naisten maajoukkueessa 116 maaottelua. Hän on ollut saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 sekä kolmissa MM-kilpailuissa vuosina 2007, 2011 ja 2015. Vuoden 2016 olympialaiset Riossa jäivät häneltä väliin pahan polvivamman vuoksi.